AKMENĖS RAJONO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL AKMENĖS RAJONO SAVIVALDYBĖS ADMINISTRACIJOS DIREKTORIAUS 2021 M. LIEPOS 16 D. ĮSAKYMO NR. A-362 „DĖL DARBO ORGANIZAVIMO AKMENĖS RAJONO SAVIVALDYBĖs administracijoje“ PAKEITIMO

2022 m. balandžio 5 d. Nr. A-178

Naujoji Akmenė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, įgyvendindama Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2022 m. kovo 31 d. sprendimą Nr. V-667„Dėl Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. birželio 30 d. sprendimo Nr. V-1547 „Dėl ūkinės veiklos vykdymo sąlygų“ pakeitimo“ (toliau – Sprendimas):

p a k e i č i u Akmenės rajono savivaldybės administracijos direktoriaus 2021 m. liepos 16 d. įsakymą Nr. A-362 „Dėl darbo organizavimo Akmenės rajono savivaldybės administracijoje“ (toliau – Įsakymas):

1.	Įsakymo 1.3 papunktį išdėstau taip:

„1.3. rekomenduojama uždarose erdvėse Akmenės rajono savivaldybės administracijos darbuotojams ir tarnautojams (toliau tekste – darbuotojai), aptarnaujantiems interesantus, ir vyresniems nei 6 metų interesantams dėvėti nosį ir burną dengiančias apsaugos priemones (veido kaukes, respiratorius ar kitas priemones) (toliau – kaukės). Neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei, rekomenduojama dėvėti veido skydelį;“.

2.	Įsakymo 1.5 papunktį išdėstau taip:

„1.5. išvykose dirbantys tarnautojai, kurių darbas susijęs su išvyka į objektus (pvz., patikrinimas), turi vengti tiesioginio fizinio kontakto su kitais asmenimis, laikytis ne mažesnio kaip 2 metrų atstumo nuo kitų asmenų, uždarose erdvėse jiems rekomenduojama dėvėti kaukes.“

3.	Įsakymo 4.1.1 papunktį išdėstyti taip:

„4.1.1. prie įėjimo į Akmenės rajono savivaldybės administracijos patalpas pateikti informaciją:

4.1.1.1. rekomenduojama vyresniems nei 6 metų lankytojams uždarose erdvėse dėvėti kaukes. Neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei, rekomenduojama dėvėti veido skydelį;

4.1.1.2. apie interesantų asmens higienos laikymosi būtinybę (rankų higiena, kosėjimo, čiaudėjimo etiketas ir kt.);

4.1.1.3. kad įstaigoje neaptarnaujami interesantai, turintys ūmių viršutinių kvėpavimo takų infekcijų požymių (pvz., karščiavimas, sloga, kosulys, pasunkėjęs kvėpavimas ir pan.)“.

Šis sprendimas gali būti skundžiamas Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.

Administracijos direktorė	Aromeda Laucienė